Siiski on Vene eriteenistustes töötavad tundmatuks jääda soovivad allikad väitnud, et Kalmanovitš võeti Iisarelis vahele tööstusspionaažiga seoses. Ta olla hankinud NSV Liidu sõjatööstuse tarbeks salajasi andmeid biotehnoloogia ja elektroonika vallas. Kalmanovitš ise on maininud, et keegi ülekarata soovinud vene spioon, kes soovis toona Iisraelis elanud ärimehe juures varjupaika, andis ta välja. "Mitu aastat istusin ma seepärast pimedas üksikkambris ja läksin seal tasapisi hulluks. Sellest ajast ei saa ma uinuda ilma unerohtu manustamata," on Kalmanovitš selle aja meenutuseks öelnud.